6.2.2023
RO
Jurnalul Oficial al Uniunii Europene
C 45/11
Întrebările preliminare 1) Este compatibilă cu dreptul Uniunii situația în care, în temeiul dreptului național, în cadrul unui contract de credit legat de un contract de vânzare-cumpărare, după exercitarea validă a dreptului de retragere al consumatorului în conformitate cu articolul 14 alineatul (1) din Directiva 2008/48/CE (1): a) dreptul consumatorului la rambursarea de către creditor a ratelor împrumutului plătite devine exigibil numai atunci când, la rândul său, a restituit creditorului bunul cumpărat sau a făcut dovada faptului că a expediat bunul creditorului?
b) consumatorul trebuie să predea autovehiculul creditorului la sediul social al acestuia din urmă, în conformitate cu articolul 358 alineatul (4) prima teză și cu articolul 357 alineatul (4) prima teză prima ipoteză din BGB?
c) o acceptare cu întârziere a creditorului în ceea ce privește acceptarea autovehiculului nu există dacă creditorul este dispus să i se predea autovehiculul cu titlu de prestație prealabilă, dar contestă condițiile de fond ale unei retrageri valide?
d) o acțiune a consumatorului având ca obiect rambursarea ratelor împrumutului plătite de consumator după restituirea autovehiculului finanțat trebuie respinsă ca nefondată în cazul în care creditorul nu a fost în întârziere în ceea ce privește acceptarea obiectului vânzării?
2) Din dreptul Uniunii rezultă că normele și principiile juridice naționale descrise la punctul 1 literele (a)-(d) sunt inaplicabile, cu excepția cazului în care pot fi interpretate în conformitate cu directiva?
3) În ipoteza în care invocarea de către consumator a dreptului său de retragere în temeiul articolului 14 alineatul (1) din Directiva 2008/48/CE poate fi evaluată ca fiind abuzivă și atunci când una dintre informațiile obligatorii prevăzute la articolul 10 alineatul (2) din Directiva 2008/48/CE nu a fost comunicată în mod corespunzător nici în contractul de credit, nici ulterior, evaluarea ca abuz de drept se poate baza în special pe următoarele împrejurări: a) consumatorul continuă utilizarea autovehiculului finanțat până la clarificarea judiciară a validității retragerii.
b) consumatorul refuză să plătească o compensație pentru utilizarea autovehiculului.
c) la momentul la care se declară retragerea, contractul încetase deja înainte de termen sau prin trecerea timpului, iar banca renunțase la garanțiile sale?
(1)
Directiva 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori și de abrogare a Directivei 87/102/CEE a Consiliului (JO 2008, L 133, p. 66).
Cerere de decizie preliminară introdusă de Rayonen sad Svilengrad (Bulgaria) la 23 noiembrie 2022 – „SISTEM LUX” OOD/Teritorialna direktsia Mitnitsa Burgas (Cauza C-717/22) (2023/C 45/19) Limba de procedură: bulgara Instanța de trimitere Rayonen sad Svilengrad
Părțile din procedura principală Reclamantă: „SISTEM LUX” OOD Autoritatea administrativă de aplicare a legii: Teritorialna direktsia Mitnitsa Burgas